5 aastat tagasi, kui Apple tuli välja tundmatuseni muudetud Final Cut’iga, olid inimesed pahased. Armsaks saanud programm sai täiesti uudse kasutajaliidese ja hoopis teistsuguse kasutusloogika. Ka mitmed teleproduktsioonid kasutavad endiselt vanemat Final Cuti versiooni. Sarnaneb see näiteks praeguse Sony Vegase videotöötlusprogrammiga. Kuid viie aastaga on jõutud jälle vanale heale tasemele.
Final Cut Pro X uuendus on taaskord muutnud kasutajaliidest ja seda paremuse suunas. Puhtam ning selgem väljanägemine ja parja suurusega nupud ja menüüd. Enim on vaeva nähtud heli töötlemise võimalustega. Palju pole puudu professionaalsest tasemest ning selle puudujäägi korvavad kolmanda osapoolte pluginid. Koos MacBook Pro’ga on võimalik kasutada ka uuenduslikku puuteriba (Touch Bar). See tundub paljulubav abimees, muutes dünaamiliselt oma funktsioone vastavalt sellele, mille kallal parasjagu töö käib. Peale selle on Apple teinud veel rida uuendusi, mis on veidi spetsiifilisemad, kuid otseselt suunatud teleproduktsiooni ja professionaalsetele videotöötlejatele.
Seega pole Final Cut Pro X uuendus tavakasutajale elulise tähtusega, pigem professionaalile, aga siiski entustastidele huvipakkuv uuendus ning seda loomulikult tasuta.
Allikas: Apple